CELEX: 32011D0463
Language: lt
Date: 1311552000000
Title: 2011/463/ES: 2011 m. liepos 25 d. Komisijos įgyvendinimo sprendimas dėl Bulgarijos ir Rumunijos pateiktų 2008 m. sąskaitų, susijusių su išlaidomis, finansuojamomis pagal Specialiąją žemės ūkio ir kaimo plėtros paramos valstybėse kandidatėse programą (SAPARD), patvirtinimo (pranešta dokumentu Nr. C(2011) 5183)

26.7.2011   
            
            
               LT
            
            
               Europos Sąjungos oficialusis leidinys
            
            
               L 194/36
            
         KOMISIJOS ĮGYVENDINIMO SPRENDIMAS
   2011 m. liepos 25 d.
   dėl Bulgarijos ir Rumunijos pateiktų 2008 m. sąskaitų, susijusių su išlaidomis, finansuojamomis pagal Specialiąją žemės ūkio ir kaimo plėtros paramos valstybėse kandidatėse programą (SAPARD), patvirtinimo
   (pranešta dokumentu Nr. C(2011) 5183)
   (Tekstai autentiški tik bulgarų ir rumunų kalbomis)
   (2011/463/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1999 m. birželio 21 d. Tarybos reglamentą (EB) Nr. 1268/1999 dėl Bendrijos paramos pasirengimo stojimui priemonėms žemės ūkio ir kaimo plėtros srityse Vidurio ir Rytų Europos šalims kandidatėms pasirengimo stojimui laikotarpiu (1),
   atsižvelgdama į 2000 m. birželio 7 d. Komisijos reglamentą (EB) Nr. 2222/2000, nustatantį Tarybos reglamento (EB) Nr. 1268/1999 dėl Bendrijos paramos pasirengimo stojimui priemonėms žemės ūkio ir kaimo plėtros srityse Vidurio ir Rytų Europos šalims kandidatėms pasirengimo stojimui laikotarpiu taikymo finansines taisykles (2), ypač į jo 13 straipsnį,
   atsižvelgdama į 2000 m. gruodžio 18 d. su Bulgarija sudarytą Daugiametį finansavimo susitarimą, ypač į jo priedo A skirsnio 11 straipsnį,
   atsižvelgdama į 2001 m. vasario 2 d. su Rumunija sudarytą Daugiametį finansavimo susitarimą, ypač į jo priedo A skirsnio 11 straipsnį,
   atsižvelgdama į 2007 m. kovo 8 d. Komisijos reglamentą (EB) Nr. 248/2007 dėl priemonių, susijusių su daugiametėmis finansavimo sutartimis ir metinėmis finansavimo sutartimis, sudarytomis pagal SAPARD programą, ir perėjimo nuo SAPARD prie kaimo plėtros (3), kartu su daugiamečiais finansavimo susitarimais, kaip nurodyta to reglamento II priedo 1 punkte, ypač jų priedo A skirsnio 11 straipsnyje,
   pasikonsultavusi su Žemės ūkio fondų komitetu,
   kadangi:
   
               (1)
            
            
               Komisija, veikdama Europos Sąjungos vardu, sudarė daugiamečius finansavimo susitarimus (DFS), kuriuose nustatyta techninė, teisinė ir administracinė Bulgarijoje ir Rumunijoje vykdomos Specialiosios žemės ūkio ir kaimo plėtros paramos valstybėse kandidatėse programos (SAPARD) sistema;
            
         
               (2)
            
            
               DFS priedo A skirsnio 11 straipsnyje numatyta, kad Komisija turi priimti sprendimą dėl sąskaitų patvirtinimo. Remiantis Reglamentu (EB) Nr. 248/2007, toji nuostata toliau taikoma Bulgarijai ir Rumunijai;
            
         
               (3)
            
            
               laikotarpis, per kurį paramą gaunančios šalys turi pateikti Komisijai reikalingus dokumentus, pasibaigė.
            
         
               (4)
            
            
               Bulgarijos atveju – dėl pavėluoto metinių sąskaitų pateikimo pagal DFS 5 straipsnio 2 dalį, taip pat dėl to, kad šių sąskaitų nepatvirtino nacionalinis įgaliojimus suteikiantis pareigūnas, nes buvo nustatyta didelių viešosioms priemonėms taikomų kontrolės mechanizmų trūkumų, taip pat dėl to, kad laukiama papildomų sertifikavimo įstaigos veiksmų, o Rumunijos atveju – dėl to, kad buvo praleistas metinių sąskaitų pateikimo terminas, ir dėl to, kad laukiama, kol bus peržiūrėta papildoma informacija, kurios Rumunijos buvo paprašyta, Komisija 2009 m. rugsėjo 30 d. Sprendimu C(2009) 7496 nusprendė nepatvirtinti Bulgarijos ir Rumunijos teritorijoje esančių SAPARD agentūrų sąskaitų, susijusių su 2008 finansiniais metais patirtomis išlaidomis;
            
         
               (5)
            
            
               per tą laikotarpį Bulgarija ir Rumunija pateikė reikalingą informaciją, suteikiančią Komisijai papildomą patikinimą; remdamasi atliktais papildomais patikrinimais, Komisija gali priimti sprendimą dėl atitinkamų Bulgarijos ir Rumunijos SAPARD agentūrų pateiktų sąskaitų išsamumo, tikslumo ir teisingumo;
            
         
               (6)
            
            
               šis sprendimas priimtas remiantis apskaitos informacija; Jis nepanaikina galimybės Komisijai vėliau nuspręsti neteikti ES finansavimo išlaidoms, kurios buvo patirtos nesilaikant Reglamento (EB) Nr. 2222/2000,
            
         PRIĖMĖ ŠĮ SPRENDIMĄ:
   1 straipsnis
   Tvirtinamos Bulgarijos ir Rumunijos teritorijoje esančių SAPARD agentūrų sąskaitos, susijusios su 2008 m. iš bendrojo Europos Sąjungos biudžeto finansuojamomis išlaidomis.
   2 straipsnis
   Pagal šį sprendimą tvirtinami 2008 m. gruodžio 31 d. nustatytos 2008 finansinių metų išlaidos ir iš ES gautas finansavimas, taip pat ES vardu šalių gavėjų 2008 m. gruodžio 31 d. laikomas turtas, yra nurodyti priede.
   3 straipsnis
   Šis sprendimas skirtas Bulgarijos Respublikai ir Rumunijai.
   
      Priimta Briuselyje 2011 m. liepos 25 d.
      
         
            Komisijos vardu
         
         Dacian CIOLOŞ
         
            Komisijos narys
         
      
   
   
      (1)  OL L 161, 1999 6 26, p. 87.
   
      (2)  OL L 253, 2000 10 7, p. 5.
   
      (3)  OL L 69, 2007 3 9, p. 5.
   
      PRIEDAS
      
         2008 finansinių metų išlaidos ir ES finansavimas (visos sumos EUR), remiantis 2008 m. gruodžio 31 d. duomenimis
      
      
                  Šalis gavėja
               
               
                  Deklaracija D2
                  ES įnašas
                  2008 finansiniai metai
               
               
                  Šiuo sprendimu patvirtintas ES įnašas
               
               
                  Šiuo sprendimu atskirtas ES įnašas
               
               
                  Iš viso b + c
               
               
                  Koregavimai
               
               
                  Iš ES gautas finansavimas (D1) (1)
                  
               
               
                  Skirtumas, kuri turi būti grąžintas arba sumokėtas
                  2008 finansiniais metais (4)
                  
               
            
                   
               
               
                  a
               
               
                  b
               
               
                  c
               
               
                  d
               
               
                  e
               
               
                  f
               
               
                  g = d – e – f
               
            
                  Bulgarija
               
               
                  37 922 598,86
               
               
                  37 922 598,86
               
               
                  0,00
               
               
                  37 922 598,86
               
               
                  –41 835,28 (2)
                  
               
               
                  37 964 434,08
               
               
                  0,06
               
            
                  Rumunija
               
               
                  187 238 127,96
               
               
                  187 238 127,96
               
               
                  0,00
               
               
                  187 238 127,96
               
               
                  1 052 775,38 (3)
                  
               
               
                  186 185 352,56
               
               
                  0,02
               
            
         
      
         Šalių gavėjų ES vardu turimas turtas (visos sumos EUR) 2008 m. gruodžio 31 d.
      
      
                  Šalis gavėja
               
               
                  SĄSKAITA EURAIS šiuo sprendimu patvirtintas balansas
               
               
                  SĄSKAITA EURAIS šiuo sprendimu atskirtas balansas
               
               
                  SKOLININKAI, patvirtinti šiuo sprendimu (5)
                  
               
               
                  SKOLININKAI, atskirti šiu sprendimu
               
            
                   
               
               
                  h
               
               
                   
               
               
                  i
               
               
                   
               
            
                  Bulgarija
               
               
                  6 444,77
               
               
                  0,00
               
               
                  13 010 656,38
               
               
                  0,00
               
            
                  Rumunija
               
               
                  1 435 029,16
               
               
                  0,00
               
               
                  4 532 369,26
               
               
                  0,00
               
            
         (1)  2008 ir 2009 m. EK kompensuotos 2008 m. deklaruotos išlaidos
      
         (2)  Iš 2008m. D2 deklaracijos ir 2009 m. D1 38 deklaracijos Bulgarijos NAO iniciatyva išskaičiuotos išlaidos; jos atitinka OLAF planą, ir jų atžvilgiu 2009 m. balandžio mėn. nustatytas neatitikimas.
      
         (3)  1 052 775,38 EUR sumą sudaro 1 049 233,75 EUR EK atliktų koregavimų, grindžiamų nefinansuotinomis Rumunijos institucijų deklaruotomis (D1 37) išlaidomis, po to, kai jos buvo pakartotinai patikrintos įgyvendinant veiksmų planą, taip pat 3 541,63 EUR Rumunijos institucijų atliktų koregavimų 2008 m. pateikus D1 deklaracijas (D1 34 ir D1 35).
      
         (4)  Skirtumai susidarė apvalinant sumas.
      
         (5)  Į šias sumas skolų palūkanos nėra įskaičiuotos.